open-index/open-wikipedia-markdown huggingface dataset:
Arvid Slotte

**Arvid Immanuel Slotte** (27. kesäkuuta 1887 Helsinki – 22. toukokuuta 1973 Helsinki) oli suomalainen taidemaalari.

Slotten vanhemmat olivat Teknillisen korkeakoulun professori Karl Fredrik Slotte ja Fredrika Emilia Finelius. Hän opiskeli Suomen Taideyhdistyksen piirustuskoulussa 1904–1907 ja Helsingin yliopiston piirustussalissa 1906 sekä ulkomailla Pariisissa ja Dresdenissä. Hän osallistui Suomen Taiteilijain näyttelyihin vuosina 1906, 1908, 1911, 1913, 1914, 1915 ja 1916. Slotten maalausten tyyli kehittyi alkuvuosien realismista yksinkertaistettuun ekspressionismiin.

Slotte palveli armeijassa luutnanttina. Hän oli myöhemmin mukana vaimonsa kanssa Pelastusarmeijan toiminnassa, katulähetystyössä ja asunnottomien alkoholistien avustustyössä yhdessä muun muassa Arvid von Martensin kanssa.

Slotten veli oli diplomi-insinööri, Arabian posliinitehtaan pääkemisti Paul Volmar Slotte (1897–1984). Hänen setänsä oli kirjailija Alexander Slotte. 

## Teoksia
* *Punainen mökki* : öljymaalaus.
* *Runoilija [[Gunnar Björling]]in muotokuva* : öljymaalaus.

## Lähteet

## Aiheesta muualla
* Suomalaisen kuvataiteen bibliografia : Arvid Slotte
Kieppi, Kokkolan luonnontieteellinen museo

**Kieppi, Kokkolan luonnontieteellinen museo** on Veikko Salkion perustama kolmesta laajasta yksityiskokoelmasta koostuva museo. Kieppi sijaitsee Kokkolan keskustassa, museokorttelissa.

## Kokoelmat
Museon jatkuva näyttely koostuu kolmesta kattavasta kokoelmasta: 
* Veikko Salkion luontokokoelma
* Viljo Nissisen mineraalikokoelma
* Armas Järvelän perhoskokoelma

## Veikko Salkio
Veikko Salkio (1912-2006) työskenteli luonnonsuojelualueiden vartijana. Hänen elämäntyö tähtäsi luonnonsuojelun ja ympäristökasvatuksen edistämiseen. Salkio kiinnostui luonnosta jo lapsena, ja eläinten täyttäminen oli hänelle läpi elämän kestänyt harrastus. Kiepissä sijaitsevaan Salkion luontokokoelmaan lukeutuu lähes kaikki suomalaiset nisäkkäät ja noin 230 eri lintulajia. Erityisen tärkeä Salkiolle oli huomionarvoinen hirvieläinten ja onttosarvisten sarvi- ja kallokokoelma. Salkion fossiilikokoelma alkoi karttua nopeasti 1980-luvun alussa Huippuvuorten retkien kautta sekä kanadansuomalaisen Ray Rinnan ryhdyttyä lähettämään näytteitä eri puolilta maailmaa.  

Salkio halusi lahjoittaa kokoelmansa kaikille, jotka olivat kiinnostuneita luonnosta ja sen eläimistä. Salkion toiveena oli, että myös jälkipolvet saisivat nähdä luonnon moninaisuuden. Kokkolan kaupunki mahdollisti luontokokoelman täydentämisen ja on edelleen nähnyt sen kehittämisen tärkeänä. Kieppi jatkaa perustajansa Veikko Salkion työtä jakamalla luontotietoutta kokoelmien näytteiden kautta. 

## Viljo Nissinen
Viljo Nissisen (1914-2000) tavoitteena oli mahdollisimman täydellisen kokoelman hankkiminen: hän halusi kerätä kaikki maailman mineraalit. Näytteiden kauneus ja virheettömyys oli Nissiselle tärkeää. Kokoelma sisältää yli 1500 mineraalinäytettä, jotka on järjestetty vitriineihin kemiallisen luokittelun ja kiderakenteen perusteella. Kävijä voi perehtyä myös eri kivilajeihin ja niiden syntyyn. Kokoelmasta löytyy Fennoskandian kilven vanhin kivi, noin 3500 miljoonan vuoden ikäinen Siuruan gneissi.

## Armas Järvelä
Armas Järvelän (1918-2002) perhoskokoelmaan kuuluu yli 21 000 näytettä. Järvelän kokoelma kattaa lähes kaikki Suomessa esiintyvät perhoslajit. Järvelä aloitti perhosten systemaattisen keräilyn ja tutkimuksen kesällä 1960. Perhosharrastus oli Järvelälle hyvin mieluinen ja hän myös kasvatti toukista harvinaisuuksia. Perhosten suuren määrän vuoksi eri lajeja asetetaan yleisön nähtäville teemoittain. Näin päiväperhoset, kiitäjät ja kehrääjät, koit ja kääriäiset, yökköset ja mittarit tulevat kaikki Kiepissä tutuiksi.

## Tulipalo
Museon vanhassa hirsirakennuksessa syttyi tammikuussa 2019 sähkökaapista alkunsa saanut tulipalo. Museorakennukset kärsivät vaurioita, mutta pääosa kokoelmista saatiin pelastettua. Rakennuksen korjausten valmistuttua Kiepin näyttelyt rakennetaan uudelleen.

## Lähteet
* Kieppi, Paula Hyttinen & Mari Mäenpää, Lönnberg Painot Oy, Helsinki 2012.

### Viitteet

## Aiheesta muualla
* Kieppi, Kokkolan luonnontieteellinen museo
Yrjö Raaska

**Yrjö Iivari Raaska** (1900 Viipuri – 15. joulukuuta 1977) oli suomalainen taidemaalari.

Raaska opiskeli Viipurin taiteen ystävien piirustuskoulussa 1915–1918. Hänen töitään oli esillä kotimaassa Suomen Kuvataidejärjestöjen Liiton näyttelyissä 1968 ja 1970 sekä ulkomailla Wienissä 1958 ja rautatieläisten taidenäyttelyssä Karlsruhessa Länsi-Saksassa 1967. Raaska toimi opettajana kansalaisopistossa 1951–1953.

## Teoksia
* *Vanha hevosmies* : sekatekniikkateos. 1969 

## Lähteet

## Aiheesta muualla
* Suomalaisen kuvataiteen bibliografia : Yrjö Raaska
Kuullottaminen

**Kuullottaminen** eli **freesaus** on ruoka-aineen kuumentamista ja pehmentämistä vähässä rasvassa siten, että siihen tulee hiukan väriä, mutta niin ettei se ruskistu. Kuullotus tehdään kattilassa, padassa tai paistinpannussa. Sipulit kuullotetaan läpikuultaviksi, jauhot jätetään vaaleiksi ja kasvikset saadaan nopeasti kuumiksi. 

## Kasvisten kuullottaminen
Kuullottamista tehdään kasviksille kun niitä pehmennetään ja tämä voi olla esikypsennysmenetelmä ennen varsinaista kypsentämistä. Kuullottamalla voidaan esikypsentää muun muassa sosekeiton raaka-aineena olevia kasviksia. Kuullottamiseen voidaan käyttää rasvan ja veden lisäksi sokeria. 

## Jauhojen kuullottaminen
Kun jauhoja kypsennetään kastiketta varten, niitä täytyy hämmentää huolelliseti pohjaan palamisen estämiseksi.  

## Lähteet
Akizuki-luokka

**Akizuki-luokka** () oli keisarillisen Japanin laivaston hävittäjäluokka. Alukset olivat niin kutsuttuja B-tyypin hävittäjiä, jotka oli suunniteltu ilmatorjuntaan sekä sukellusveneiden torjuntatehtäviin. Ne voidaan jakaa kolmeen alaluokkaan eli Akitsuki-, Fuyutsuki- ja Michitsuki-luokkiin, joista kahden viimeisen alaluokan muutostyöt helpottivat ja nopeuttivat uusien alusten valmistusta.

## Suunnittelu
Alusten aseistuksena oli 100 millimetrin tyypin 98 ilma- ja merimaalientorjuntaan soveltuvia tykkejä, jotka oli asennettu neljään kaksiputkiseen torniin. Alukset olivat ensimmäisiä japanilaisia sotalaivoja, jotka oli varustettu tutkilla. Niiden torpedoaseistus oli merkittävästi heikompi kuin muiden japanilaisten hävittäjien.

## Alukset
Seitsemän Akizuki-luokan alusta valmistettiin.

### Fuyutsuki-luokka
Luokan rakennusmenetelmiä yksinkertaistettiin. Aluksia valmistettiin neljä. Merkittävimmät erot olivat yksinkertaisempi keularakenne, takimmaisen kansirakenteen poistaminen ja hormien yksinkertaistaminen. Laivasto ei kuitenkaan ollut tyytyväinen tehtyihin muutoksiin, mikä johti uuden alaluokan muodostumiseen.
 

### Michitsuki-luokka
Luokan alusten rakennetta yksinkertaistettiin edelleen. Ainoastaan yksi aluksista valmistui ennen sodan päättymistä ja loput kaksikymmentä alusta joko romutettiin keskeneräisinä tai niiden tilaukset peruutettiin.
 

Loput alukset peruutettiin 9. kesäkuuta ja 14. joulukuuta 1944.

## Lähteet
*
*

### Viitteet

## Aiheesta muualla
Christian Streich

**Christian Streich** (s. 11. kesäkuuta 1965) on saksalainen jalkapallovalmentaja ja entinen keskikenttäpelaaja. Joulukuusta 2011 lähtien hän on toiminut SC Freiburgin päävalmentajana.

## Ura pelaajana

Streich aloitti pelaajauransa Freiburger FC:ssä, joka pelasi Oberliga Baden-Württembergissä. Streichin debyyttikaudella 1983/84 seura voitti sarjan mestaruuden. Streich siirtyi Stuttgarter Kickersiin vuonna 1985. Hän ei onnistunut murtautumaan 2. Bundesliigassa pelanneen seuran avauskokoonpanoon ja pelasi kahden kautensa aikana vain 21 ottelua. Hän jatkoi uraansa SC Freiburgissa ja FC 08 Homburgissa, jonka kanssa juhli kaudella 1988/89 nousua Bundesliigaan. Peliaika liigassa jäi varsin vähäiseksi ja Streich jätti Homburgin kesällä 1990 siirtyen takaisin Freiburger FC:n paitaan. Streich joutui lopettamaan uransa vuonna 1994 jalkapöydänluun murtuman vuoksi vuonna 1994.

## Ura valmentajana

Pelaajauran loputtua ennen aikaisesti Streich siirtyi vuonna 1995 valmennustehtäviin SC Freiburgin juniorivalmentajana. Streich valmensi esimerkiksi Freiburgin A-junioreita ja voitti joukkueensa kanssa nuorten Saksan cupin kolmesti sekä alle 19-vuotiaiden Bundesliigan kaudella 2007/08. Kesällä 2007 Streich nousi myös Robin Duttin valmennustiimiin edustusjoukkueen apuvalmentajaksi, mutta jatkoi työtään juniorien kanssa. Streichin valmennuksessa läpimurtonsa tekivät muun muassa Dennis Aogo, Jonathan Pitroipa ja Daniel Schwaab.

Joulukuussa 2011 Streich nousi erotetun Marcus Sorgin tilalle SC Freiburgin päävalmentajaksi. Streichin johdolla Freiburgin peliesitykset parantuivat ja joukkue nousi 10 ottelun tappiottoman putken myötä pois putoamisviivan alapuolelta ja säilytti paikkansa Bundesliigassa. Streich jatkoi päävalmentajana kauden jälkeen ja johdatti seuran Bundesliigan viidenneksi ensimmäisellä täydellä kaudellaan 2012/13. Sijoitus oli Freiburgin paras lähes kahteenkymmeneen vuoteen. Streich johdatti seuran myös Saksan cupin välieriin, joissa se hävisi VfB Stuttgartille 2–1. Samalla kaudella Freiburg eteni Saksan cupissa aina välieriin saakka pudottamalla mm. Bayern Münchenin jatkosta.

Maaliskuussa 2024 Streich ilmoitti, että hän jättä Freiburgin kauden jälkeen työskenneltyään seuran päävalmentajana yli 12 vuoden ja seuran organisaatiossa lähes kolmen vuosikymmenen ajan.

## Meriitit
### Pelaajana
* Oberliga Bayern-Württemberg: 1984

### Valmentajana
* 2. Bundesliga: 2016
* Nuorten Saksan cup (3): 2006, 2009, 2011
* U19 Bundesliiga: 2008
* Saksan vuoden jalkapallovalmentaja: 2022 
* Saksan pelaajayhdistyksen kauden paras valmentaja: 2021/22 
* Kicker-lehden kauden paras valmentaja: 2012/13 

## Lähteet
Aja Naomi King

**Aja Naomi King** (s. 11. tammikuuta 1985 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa rooleistaan draamasarjoissa *Emily Owens M.D.* (2013–2014) ja *[[How to Get Away with Murder]]* (2014–). Hän näyttelee draamaelokuvassa *[[The Birth of a Nation (vuoden 2016 elokuva)|The Birth of a Nation]]* (2016).

## Lähteet

## Aiheesta muualla
*
Momi-luokka

**Momi-luokka** oli keisarillisen Japanin laivaston 21 hävittäjän muodostama alusluokka.

## Alukset

## Muutostyöt
Vuodesta 1939 alkaen yhdeksän luokan alusta luokiteltiin partioaluksiksi, jolloin ne muutettiin saattajiksi. Niistä poistettiin yksi höyrykattila, mikä laski tehon tuoton 12&nbsp;000 hevosvoimaan ja nopeuden 18 solmuun. Lisäksi aluksilta poistettiin toinen sarja torpedoputkia, miinanraivauskalusto sekä yksi tykeistä korvattiin kuudella 25 millimetrin tyypin 96 ilmatorjuntatykillä, 36 syvyyspommilla ja niiden vaatimilla heittimillä. Alusten nimien käytöstä luovuttiin ja niistä käytettiin ainoastaan numeroita.

Vuosina 1941-1942 aluksia muutettiin uudelleen kuljettamaan takakannellaan maihinnousualusta. Perä muotoiltiin uudelleen ja takakannen savunheittimet poistettiin. Aluksille rakennettiin lisäksi majoitustilat 150 merisotilaalle.

## Lähteet

*
*

### Viitteet
Sigrid Granfelt

**Sigrid Maria Granfelt** (2. heinäkuuta 1868 Turku – 29. maaliskuuta 1942 Helsinki) oli suomalainen taidemaalari ja keramiikkataiteilija.

Granfeltin vanhemmat olivat Turun hovioikeuden varapresidentti Otto Fabian Nimrod Granfelt (1818–1878) ja Fanny Georgina Karolina de Besche (1835–1901). Hän opiskeli Suomen Taideyhdistyksen piirustuskoulussa vuosina 1886–1889. Pariisissa Académie Colarossissa 1890–1892 ja 1895–1896, Pariisissa Delaclairen oppilaana 1895–1896 sekä Calderonin eläinmaalariakatemiassa Lontoossa 1898–1899 ja Münchenin ja Dachaun eläinmaalariakatemioissa. Hän osallistui Suomen Taiteilijain näyttelyihin yhteensä kahdeksan kertaa vuosien 1894–1905 aikana. Granfelt toimi maanviljelijänä Ahvenanmaalla, jossa hän omisti Husön tilan Bergössä vuosina 1910–1940. Ahvenanmaalla hän alkoi työskennellä myös keramiikan parissa ja toimi myös keramiikkakurssien opettajana.

## Teoksia

File:Sigrid Granfelt - Reposing Dog - A III 2492 - Finnish National Gallery.jpg|*Makaava koira*, 1894.
File:Granfelt, Kettu ja metsäkana.jpg|*Kettu ja metsäkana*, 1895.
File:Sigrid Granfelt - Pines by the Sea - A-2010-174 - Finnish National Gallery.jpg|*Mäntyjä merenrannalla*, 1895.
File:Granfelt, Vuohia rantakalliolla.jpg|*Vuohia rantakalliolla*, 1898.
File:Sofie Granfelt.jpg|*Sofie Granfelt*, 1900-luvun alku.


## Kirjankuvituksia
* Carlo Collodi : *Pinocchios äfventyr : berättelse om en marionett* ; auktoriserad öfversättning från italienskan af Aline Pipping. Helios, Helsingfors 1904 (vain kansikuva)
* Hilja Tavaststjerna : *För barnen : sagor* ; med teckningar af Sigrid Granfelt. Helios, Helsingfors 1906

## Palkinnot
* II palkinto dukaattikilpailussa 1894
* II palkinto dukaattikilpailussa 1898

## Lähteet

## Aiheesta muualla
* Suomalaisen kuvataiteen bibliografia : Sigrid Granfelt
Pesäpallon naisten Mestaruussarjan kausi 1973

**Pesäpallon naisten Mestaruussarjassa kaudella 1973** pelattiin yhdentoista joukkueen kaksinkertainen sarja, jonka perusteella määräytyivät suoraan lopulliset sijoitukset. Mestaruus ratkaistiin kärkijoukkueiden kesken sarjan viimeisessä ottelussa. Puna-Mustat johti ottelua 3-5 ennen viimeistä vuoroparia, jossa Työväen Mailapojat teki väkisin kolme juoksua ja nappasi mestaruuden. Sarjasta putosi peräti neljä joukkuetta ja tilalle nostettiin vain yksi. Seuraavalla kaudella pelattiin kaksinkertainen sarja kahdeksalla joukkueella.

## Naisten Mestaruussarja

Neljä viimeistä putosi. Ulvilan Pesä-Veikot nousivat sarjaan. 

Mestarit: Tuula Rantanen, 
Anja Laakso, 
Raija Vihervuori, 
Tuula Pekkala, 
Tuula Salonen, 
Riitta Hämäläinen, 
Anja Ilonen, 
Marja-Liisa Niemi, 
Marjatta Heino, 
Irmeli Koskinen, 
Ritva Vehkala, 
Pauli Alhonen pelinjohtaja.

## Palkinnot naisten Mestaruussarjassa

## Lähteet

* http://www.pesis.fi/historia/pelaajatilastot/ 
* http://www.pesis.fi/historia/pelaajatilastot/parhaat_etenijat/
Yrjö Yrjölä

**Yrjö Heikki Yrjölä** (6. helmikuuta 1895 Iitti – 17. toukokuuta 1968 Hämeenlinna) oli suomalainen taidemaalari.

## Elämä
Iitin Kuusankoskella syntynyt Yrjölä opiskeli Suomen Taideyhdistyksen piirustuskoulussa 1916–1920. Hän osallistui Suomen Taiteilijain näyttelyihin vuosina 1919–1923, 1933–1939, 1941, 1945, 1947, 1954 ja 1956 sekä Suomen Taideakatemian 3-vuotisnäyttelyyn vuonna 1953. Ulkomailla Yrjölän teoksia oli esillä Oslossa, Göteborgissa ja Tukholmassa 1940 sekä Hämeenlinnan taiteilijoiden näyttelyssä Weimarissa Saksan demokraattisessa tasavallassa 1962. Hän sai valtion taiteilijaeläkkeen 1957. Yrjölä toimi myös kuvittajana ja pilapiirtäjänä. Hän piirsi 1920-luvulla pilapiirroksia muun muassa sosiaalidemokraattien pilalehti *[[Kurikka (lehti)|Kurikkaan]]* ja oikeistolaiseen *[[Matti Meikäläinen (1927)|Matti Meikäläiseen]]*.

## Teoksia
* *Katunäkymä* : öljymaalaus (1921)
* *Omakuva* : öljymaalaus (1922)
* *Maisema* : öljymaalaus (1927)
* *Syyskoivuja* : öljymaalaus (1941)
* *Rantamaisema* : öljymaalaus (1947)
* *Kevättalvi* : öljymaalaus

## Palkinnot
* I palkinto dukaattikilpailussa 1933

## Lähteet

## Aiheesta muualla
* Suomalaisen kuvataiteen bibliografia : Yrjö Yrjölä
Steve Souza

**Steve "Zetro" Souza** (s. 24. maaliskuuta 1964 Oakland, Kalifornia) on yhdysvaltalainen metallimusiikin laulaja, joka on tullut tunnetuksi parhaiten thrash metal -yhtye Exoduksen vokalistina. Souza oli Exoduksen laulaja vuosina 1986–1992, jonka jälkeen hän liittyi takaisin yhtyeeseen vuonna 2002 ja oli yhtyeessä parin vuoden ajan, jonka jälkeen hänet korvasi Rob Dukes. Souza palasi Exodukseen jälleen vuonna 2014. 
Exoduksen lisäksi Souza on tehnyt yhteistyötä yhdysvaltalaisen Testament- yhtyeen kanssa, sekä ollut laulajana AC/DZ- ja Dublin Death Patrol -yhtyeissä. 

Souzan laulutyyli on hyvinkin korkea, mutta ei kuitenkaan puhdas. Souzan kirjoittamat sanoitukset käsittelevät yleensä yhteiskuntaa ja kuolemaa.
Ben Woolf

**Benjamin Eric Woolf** (15. syyskuuta 1980 Fort Collins, Colorado – 23. helmikuuta 2015 Los Angeles, Kalifornia) oli yhdysvaltalainen elokuva- ja televisionäyttelijä, joka tunnettiin parhaiten Meepin roolista *[[American Horror Story]]* -sarjassa. Lisäksi hän esiintyi esimerkiksi elokuvissa *[[Insidious]]* ja *[[Dead Kansas]]*.

Woolfilla todettiin nuorena lyhytkasvuisuus, joka aiheutti hänen luidensa kutistumisen. Woolf oli alun perin alakoulunopettaja ja näytteli sivutyönään.

Woolf joutui auto-onnettomuuteen Los Angelesissa 19. helmikuuta 2015. Hän oli ylittämässä tietä Hollywoodissa, kun ohi ajaneen auton sivupeili osui häntä päähän. Woolf kuoli vammoihinsa sairaalassa 23. helmikuuta vain 34-vuotiaana.

## Lähteet
Lukuma

**Lukuma** (*Pouteria lucuma*) on poutapuihin (*Pouteria*) kuuluva laji. Laji on kotoisin Andien laaksoista ja sitä viljellään Perussa ja Ecuadorissa. Hedelmää markkinoidaan superruokana.

## Ulkonäkö ja koko
Lukuma on ainavihanta, 8–15 metriä korkeaksi kasvava puulaji, jolla on tiivis latvus. Lajilla on pitkä juveniilivaihe, joka kestää noin 15 vuotta. Hedelmät ovat 7,5–10 cm kokoisia ja kypsinä vihertävänkeltaisia. Niiden muoto vaihtelee munamaisesta soikeaan ja niissä on painunut tai nipukallinen kärki. Hedelmän malto on kuivaa sekä väriltään keltaisenoranssia ja siinä on makea kurpitsamainen aromi. Hedelmän sisällä on yhdestä viiteen siementä, tavallisesti kaksi.

## Elinympäristö ja levinneisyys
Lukuma on kotoisin Ecuadorin, Perun ja Chilen vuoristojen kuivilta alueilta, joiden ilmasto-olosuhteet vastaavat temperaattisten alueiden ilmastoa. Niinpä lukuma ei siis ole trooppinen puulaji. Kasvatettuna lukuma kasvaa muun muassa Meksikossa ja Havaijilla, joskaan ei ole siellä kovin suosittu. Lukumapuut ovat hyvin herkkiä pakkasille.

## Käyttö
Lukuman tavallisimpia viljelylajikkeita ovat 'Seda' ja 'Palo'. Maailman suurimmat lukuman tuottajamaat ovat Peru ja Chile, joista Perussa tuotetaan noin 88% ja Chilessä 12%, mutta tuotanto Chilessä on kuitenkin kasvamassa. Vuonna 2010 74% Perussa tuotetusta lukumasadosta vietiin Chileen. Tavallisesti lukuman hedelmät kuljetetaan kuitenkin kuivattuna tai pakastettuna massana, sillä muuten hedelmien pehmeä hedelmäliha vaurioituisi helposti kuljetuksissa.

Lukuman hedelmiä voi syödä raakana, vaikka raa'assa hedelmässä onkin erikoinen jälkimaku. Lukumaa käytetään etenkin jäätelön, mutta myös muun muassa jogurtin maustamiseen. Lisäksi sitä voidaan käyttää muihinkin jälkiruokiin ja leivonnaisiin, esimerkiksi keksien täytteisiin. Lukumalla maustettu jäätelö on Perussa hyvin suosittua. Lukuma onkin terveellinen ja luontainen vaihtoehto keinotekoisille makeutusaineille.

Lukuman hedelmä sisältää erilaisia vitamiineja ja kivennäisaineita sekä kuituja, jotka ovat suurimmaksi osaksi liukenemattomassa muodossa. Hedelmässä on korkeita pitoisuuksia β-karoteenia, niasiinia ja rautaa. Hedelmissä olevia sokereita ovat määrienmukaisessa suuruusjärjestyksessä glukoosi (8,4 g), fruktoosi (4,7 g) ja sakkaroosi (1,7 g).

## Lähteet
* Yahia, E. M. & Guttierrez-Orozco, F., 2011: Lucuma (*Pouteria lucuma* (Ruiz and Pav.) Kuntze) — *Postharvest biology and technology of tropical and subtropical fruits*, s. 443–449 

### Viitteet

## Aiheesta muualla
* Finto, Kassu – Kasvien suomenkieliset nimet: Lukuma (''Pouteria lucuma'')
* UniProt – Taxonomy: ''Pouteria lucuma'' 
* Global Biodiversity Information Facility (GBIF): ''Pouteria lucuma'' 
* Lucuma.com: Lucuma the Fruit
Markus Kauczinski

**Markus Kauczinski** (s. 20. helmikuuta 1970) on saksalainen jalkapallovalmentaja ja entinen jalkapalloilija. Joulukuusta 2021 lähtien hän on toiminut Wehen Wiesbadenin päävalmentajana.

## Ura

Kauczinskin pelaajaura jäi vaatimattomaksi. Hän pelasi urallaan Fortuna Gelsenkirchenissä ja VfL Bochumin II-joukkueessa. Kauczinski jätti pelaajauransa keskittyäkseen valmennusopintoihin. Hän valmensi ensin Schalken junioreita, kunnes siirtyi vuonna 2001 Karlsruher SC:n juniorivalmentajaksi. Kauczinskin johdolla KSC:n juniorit nousivat alle 19-vuotiaiden Bundesliigaan vuonna 2004. 

Kauczinskista tuli vuonna 2009 Karlsruhen II-joukkueen päävalmentaja ja Edmund Beckerin potkujen jälkeen hän toimi elokuussa 2009 lyhyen aikaa myös edustusjoukkueen päävalmentajana. Hän joutui kuitenkin jättämään paikkansa valmentajalisenssin puuttumisen vuoksi jo marraskuussa. Kauczinski ei onnistunut enää pelastamaan KSC:tä putoamiselta 2. Bundesliigasta, mutta jatkoi seuran valmentajana myös 3. Ligassa ja teki elokuussa 2013 vuoteen 2016 ulottuvan jatkosopimuksen seuran kanssa. Kauden 2015/16 jälkeen Kauczinski jätti Karlsruhen ja siirtyi Bundesliiga-seura FC Ingolstadt 04:n päävalmentajaksi. Kauczinskin alaisuudessa Ingolstadt jämähti Bundesliigan häntäpäähän. Seurajohdolle tappioputki oli liikaa ja Kauczinskin pesti päättyi potkuihin marraskuun alussa 2016. Kauczinskin johdolla St. Pauli paransi sarjasijoitustaan kahdella pykälällä ja säilytti paikkansa 2. Bundesliigassa kolmen pisteen turvin. Kaudella 2018/19 St. Pauli taisteli jopa noususta Bundesliigaan ollen parhaimmillaan sarjan kärjessä. Kevätkaudella joukkue alkoi hyytyä, ja hampurilaisten ollessa sijalla huhtikuun puolivälissä sijalla 6 päätyi seurajohto erottamaan Kauczinskin.

Joulukuussa 2019 Kauczinskista tuli 2. Bundesliigan häntäpäähän vajonneen Dynamo Dresdenin päävalmentaja. Kauczinski ei onnistunut enää pelastamaan Dynamoa putoamiselta 3. Ligaan, mutta hän jatkoi putoamisesta huolimatta päävalmentajana. Vahvan syyskauden jälkeen Dynamon tulokset heikkenivät keväällä ja lopulta neljän voitottoman ottelun putki johti Kauczinskin potkuihin huhtikuussa 2021.Dynamo Dresden beurlaubt Trainer Kauczinski

Marraskuussa 2021 Kauczinski teki kesään 2023 ulottuvan sopimuksen Wehen Wiesbadenin kanssa.Markus Kauczinski ist neuer SVWW-Trainer

## Meriitit

* 3. Liga: 2013

## Lähteet
Leslie Jones

**Leslie Jones** (s. 7. syyskuuta 1967 Memphis, Tennessee, Yhdysvallat) on yhdysvaltalainen näyttelijä ja koomikko, joka on tullut tunnetuksi sketsiohjelmasta *[[Saturday Night Live]]*. Jones aloitti ohjelman käsikirjoittajana, ja vuonna 2014 hän siirtyi komediaohjelman näyttelijäksi. Uransa hän aloitti stand up -koomikkona ja myöhemmin hän esiintyi sivurooleissa televisiosarjoissa.

Vuonna 2016 Jones esiintyi pääroolissa *[[Ghostbusters (vuoden 2016 elokuva)|Ghostbusters]]*-elokuvassa, joka on naishahmoihin keskittyvä uusintaversio tieteiskomediasta vuodelta 1984. Elokuvan julkaisun jälkeen tummaihoinen Jones joutui rasistisen vihapostin kohteeksi Twitterissä.

Vuonna 2018 Jones sai parhaan naissivuosan Primetime Emmy -ehdokkuuden komediasarjasta *Saturday Night Live*.

## Valikoitu filmografia
* Saturday Night Live (tv-ohjelma, 2014–19)
* Ihan yössä (*Trainwreck*) (2015)
* Ghostbusters (2016)
* Masterminds (2016)
* Angry Birds -elokuva 2 (ääni, 2019)

## Lähteet

## Aiheesta muualla
* 
*
The Birth of a Nation (vuoden 2016 elokuva)

**The Birth of a Nation** on vuonna 2016 ensi-iltansa saanut yhdysvaltalainen draamaelokuva, jonka on ohjannut, käsikirjoittanut ja tuottanut Nate Parker. Elokuva kertoo yhdysvaltalaisesta Nat Turnerista, joka johti orjakapinaa Virginiassa vuonna 1831. Elokuva on Parkerin ensimmäinen elokuvaohjaus ja lisäksi hän näyttelee itse Turneria. Muissa rooleissa ovat  Armie Hammer, Aja Naomi King, Jackie Earle Haley, Penelope Ann Miller ja Gabrielle Union. 

Elokuva sai ensi-iltansa Sundancen elokuvajuhlilla 25. tammikuuta 2016, jossa se myös palkittiin.

## Näyttelijät

## Vastaanotto
### Arvostelut
Elokuva sai erinomaisen vastaanoton Sundancen elokuvajuhlilla. Arvosteluja keräävän Rotten Tomatoes -sivuston mukaan 96 % kriitikoista on antanut elokuvalle positiivisen arvosanan keskiarvolla 7,6/10. Keräys perustuu 24 arviointiin. Metacriticissä elokuvalla on 77 pistettä 100:sta merkiten ”pääosin myönteisiä” arvioita.

### Kohu
Elokuva on saanut paljon negatiivista huomiota, kun julkisuuteen tuli Parkerin ja elokuvan käsikirjoittajan Jean Celestin saamat syytteet raiskauksesta ja seksuaalisesta ahdistelusta vuonna 1999. Parker ja Celestin joutuivat oikeuden eteen vuonna 2001 ja Parker vapautettiin kaikista syytteistä, mutta Celestin todettiin syylliseksi. Vuonna 2016 selvisi myös, että Parkeria ja Celestiniä raiskauksesta syyttänyt nainen oli tehnyt itsemurhan vuonna 2012. Ennen skandaalia elokuvaa pidettiin varmana menestyjänä muun muassa Oscar-palkintokisassa.

## Lähteet

## Aiheesta muualla
*
Urho Lauanne

**Urho Johannes Lauanne** (27. syyskuuta 1892 Helsinki – 23. syyskuuta 1975) oli suomalainen taidemaalari.

Lauanne opiskeli Suomen Taideyhdistyksen piirustuskoulussa 1912–1915 ja Helsingin yliopiston piirustussalissa 1914–1915 sekä Pariisissa Académie la Palettessa ja Académie de la Grande Chaumièressa 1926–1927. Hän osallistui Suomen Taiteilijain näyttelyihin vuosina 1914, 1915, 1916, 1918, 1925 ja 1930. Lauanne toimi myös piirtäjänä ja hän oli vt. piirustuksenopettajana oppikouluissa ja opettajana ABC-piirustuskoulussa vuodesta 1937 lähtien.

## Teoksia
* *Aurinkoinen maisema* : öljymaalaus. 1925
* *Kastelhoma linna* : öljymaalaus.

## Lähteet

## Aiheesta muualla
* Suomalaisen kuvataiteen bibliografia : Urho Lauanne
Fahle Basilier

**Johan Fahle Henrik Basilier** (9. kesäkuuta 1880 Vaasa  – 12. joulukuuta 1936) oli suomalainen taidemaalari.

Basilierin vanhemmat olivat kirjanpitäjä, liikemies Johan Fredrik Basilier (1848-1922) ja Eva Margareta Montin (s. 1859). Hän opiskeli Suomen Taideyhdistyksen piirustuskoulussa 1898. Basilier osallistui Suomen Taiteilijain näyttelyihin vuosina 1903–1905, 1915 ja 1928. Hänen töitään oli esillä Pariisissa 1908.

## Lähteet

## Aiheesta muualla
* Suomalaisen kuvataiteen bibliografia : Fahle Basilier
* Antti Favenin maalaus taiteilija Fahle Basilierista vuodelta 1908, Kansallisgalleria
Leo Sternbach

**Leo Sternbach** (1908 Opatija – 2005 Chapel Hill, Pohjois-Carolina, Yhdysvallat) oli Itävalta-Unkarissa (nykyisen Kroatian alueella) syntynyt kemisti, jonka tunnetuin saavutus on bentsodiatsepiinilääkkeen eli bentsojen kehittäminen. 

Sternbachin isä oli Opatijaan 1900-luvun alussa muuttanut puolanjuutalainen apteekkari. Hän tutustui tulevaan puolisoonsa Opatijassa. Perheeseen syntyi kaksi poikaa, Leo ja Gyula. Perhe muutti 1926 Etelä-Puolaan Sleesiaan.

Leo Sternbach opiskeli Puolassa, mutta muutti myöhemmin Wieniin ja sitten Zürichiin Roche-lääkeyrityksen palvelukseen. Toisen maailmansodan syttymisen jälkeen hän muutti Yhdysvaltoihin. Hänen asuessaan New Jerseyssä Rochen johto pyysi kemistejään kehittämään lääkkeen, josta saataisiin enemmän tuloja kuin Miltown- tai Thorazine-lääkkeistä. Sternbach kehittikin lääkkeen, joka ylitti kaikki odotukset. Lääke, ensimmäinen bentsodiatsepiini klordiatsepoksidi eli klopoksidi, nimettiin Libriumiksi. Myöhemmin hän kehitti muun muassa klonatsepaamin (Rivatril), flunitratsepaamin (Rohypnol) ja diatsepaamin, joka nimettiin Valiumiksi. Valium oli edeltäjäänsä tehokkaampi. Valiumin myyntiluvut rikkoivat lääkemyynnin ennätyksiä ja pitävät niitä edelleen hallussaan. Jopa joka seitsemäs – naisista joka viides – yhdysvaltalainen käytti vuosien 1968 ja 1981 välillä bentsodiatsepiineja. Suomessa lääkettä myydään Orionin markkinoimana nimellä Diapam.

## Lähteet
* Richard Balon, Vladan Starcevic et al. The rise and fall and rise of benzodiazepines: a return of the stigmatized and repressed. Brazilian Journal of Psychiatry. 2020 May-Jun; 42(3): 243–244.

### Viitteet
Nate Parker

**Nate Parker** (18. marraskuuta, 1979 Norfolk, Virginia, Yhdysvallat) on yhdysvaltalainen näyttelijä, ohjaaja, käsikirjoittaja ja tuottaja. Hän on näytellyt muun muassa elokuvissa *[[The Great Debaters]]* (2007), *[[Pride (vuoden 2007 elokuva)|Pride]]* (2007), *[[Felon]]* (2008), *[[Mehiläisten salaisuudet]]* (2008), *[[Keinottelua]]* (2012), *[[Red Tails]]* (2012), *[[Non-Stop (elokuva)|Non-Stop]]* (2014) ja  *[[Beyond the Lights]]* (2014).

Vuonna 2016 hän ohjasi, käsikirjoitti ja tuotti draamaelokuvan *[[The Birth of a Nation (vuoden 2016 elokuva)|The Birth of a Nation]]*, jossa hän myös näyttelee pääosaa. Parkerin debyyttiohjaus kertoo yhdysvaltalaisesta Nat Turnerista, joka johti orjakapinaa Virginiassa vuonna 1831. Elokuva sai ensi-iltansa Sundancen elokuvajuhlilla, jossa se sai ylistävät arvostelut.

## Lähteet

## Aiheesta muualla
*
Pesäpallon naisten Mestaruussarjan kausi 1972

**Pesäpallon naisten Mestaruussarjassa kaudella 1972** pelattiin yhdentoista joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Puna-Mustat ja sarjasta putosi Keravan Pallokerho. Pallo-Toverit säilyttivät sarjapaikkansa karsinnan jälkeen.

## Naisten Mestaruussarja

 

### Karsintasarja

 

Vetelin Urheilijat nousi Mestaruussarjaan ja Pallo-Toverit säilyi siinä.

## Palkinnot naisten Mestaruussarjassa

## Lähteet

* http://www.pesis.fi/historia/pelaajatilastot/ 
* http://www.pesis.fi/historia/pelaajatilastot/parhaat_etenijat/
* Naisten SM-sarjan ottelut
Shenandoahin laakso

**Shenandoahin laakso** on Virginian länsiosassa ja Länsi-Virginian itäosassa Yhdysvalloissa sijaitseva laakso. Sen rajaavat idässä Blue Ridge Mountains, lännessä Ridge-and-Valley Appalachians, pohjoisessa Potomac-joki ja etelässä James-joki.

Shenandoahin laakson nimi Shenandoah (*/ʃɛnənˈdoʊə/*) tulee jostakin Amerikan alkuperäiskielestä, mutta sen tarkka alkuperä ja merkitys ei ole tiedossa. 

Shenandoahin laaksolla oli merkittävä rooli Yhdysvaltain sisällissodassa. Laaksossa käytiin muun muassa Shenandoahin laakson sotaretki 1862 Konfederaation Stonewall Jacksonin ja useiden Unionin komentajien välillä.
Pemberton’s French Wine Coca

**Pemberton’s French Wine Coca** (Pembertonin ranskalainen kokaviini) oli apteekkari John Pembertonin kehittämä juoma, joka toimi alkuna Coca-Colalle. Pemberton rekisteröi tuotemerkin vuonna 1885. Juoma sisälsi kokaiinia, viiniä ja muita aineksia.

French Wine Coca syntyi yrityksenä jäljitellä Vin Mariani -nimistä suosittua patenttilääkettä. Pemberton kopioi Vin Marianin juomaohjeen, muunsi sitä hiukan ja väitti useiden julkisuuden henkilöiden suositusten kertovan omasta juomastaan. Pembertonin juoma alkoi menestyä, mutta raittiusliikkeen vallatessa alaa Atlanta ja Fultonin piirikunta äänestivät alkoholin kielletyksi. Pembertonin oli kehitettävä alkoholiton juoma, joten vuonna 1886 hän muutti juoman kaavaa. Hän otti pois viinin ja lisäsi kofeiinia ja mausteeksi kolapähkinäuutetta. Coca-Colan ensimmäinen versio oli syntynyt.

## Lähteet
* 
* 

### Viitteet
Shenandoah (joki)

**Shenandoah** on 90 kilometriä pitkä joki, joka sijaitsee Yhdysvaltain Virginiassa ja Länsi-Virginiassa. Se on Potomac-joen sivujoki.

## Joenhaarat
### Eteläinen
Shenandoahin eteläinen joenhaara alkaa Rockinghamin piirikunnan eteläosassa Virginiassa. Haara on 159 kilometriä pitkä ja siihen kuuluu viisi puroa:
* North River
* * Middle River
* South River
* * Back Creek
* Overall Run

### Pohjoinen
Shenandoahin pohjoinen joenhaara on 169 kilometriä pitkä ja alkaa Rockinghamin piirikunnan pohjoisosassa. Siihen kuuluu yhdeksän puroa:

* German River
* Cedar Creek
* Smith Creek
* Toms Brook
* Passage Creek

* Linville Creek
* Shoemaker River
* Little Dry River
* Turley Creek

## Katso myös
* Shenandoahin laakso
Spenceriaaninen kirjoitus

**Spenceriaaninen kirjoitus** on kehittäjänsä Platt Rogers Spencerin mukaan nimetty kirjoitustyyli. Se oli suosittu Yhdysvalloissa vuosina 1850–1925.

Platt Rogers Spencer kehitti spenceriaanisen kirjoituksen 1800-luvulla. Se on elegantti ja sujuva kursiivikirjoitustyyli, jota oli nopeampaa ja helpompaa kirjoittaa kuin monia muita tuon ajan yleisiä kirjoitustyylejä. 

Spencer ja hänen viisi poikaansa alkoivat opettaa spenceriaanista kirjoitusta. Pian tästä kaunokirjoitustyylistä tuli erittäin suosittu Yhdysvalloissa. Spenceriaanista kirjoitusta käytettiin laajalti sekä liikekirjeissä että yksityisessä kirjeenvaihdossa, ja sitä pidetään usein amerikkalaisen käsialan perimmäisenä muotona.

## Lähteet

## Aiheesta muualla
Monacon helikopterikenttä

**Monacon helikopterikenttä** (; ) sijaitsee Fontvieillen kaupunginosassa Monacossa. Se on Monacon ainoa helikopterikenttä. Kentällä on kahdeksan laskeutumisalustaa. Fontvieillessa oli tilapäinen helikopterikenttä jo vuodesta 1976 vuoteen 1980, jolloin ruhtinas Rainier III rakennutti nykyisen kentän.

Kentän parannustyöt aloitettiin syyskuussa 2015. Parannustöiden myötä asematasoa vahvistetaan kestämään kymmenen tonnin painoiset kopterit, ja kentälle avataan uusi terminaali vuonna 2018.

## Lentoyhtiöt ja kohteet
Monacair lentää reittilentoja Monacosta Nizzan Côte d’Azurin kansainväliselle lentoasemalle. Se lentää seitsemän minuutin lentoja kesäisin 15 minuutin ja talvisin puolen tunnin välein.

Monacairin lisäksi kentältä lentävät tilauslentoja Heli Air Monaco ja Heli Securite.

## Lähteet

## Aiheesta muualla
Aleksanteri Torikka

**Aleksander (Aleksanteri) Torikka** (ent. *Krasheinin*, 18. marraskuuta 1886 Viipuri – 21. helmikuuta 1941 Moskova) oli venäläissyntyinen Suomen armeijan kapteeni jonka venäläiset ottivat vangiksi ja teloittivat välirauhan aikana.

Viipurin venäläisiin kuulunut Torikka/Krasheinin palveli ensimmäisen maailmansodan aikana keisarillisen Venäjän armeijan ilmavoimissa tähystäjänä. Suomen sisällissodan aikana hänet värvättiin hankkimaan lentokoneita bolševikkien hallitsemasta Pietarista sisällissodan Karjalan rintaman valkoisille jotka olivat perustaneet Antreaan Lento-Osasto II:n nimellä tunnetun lähinnä harrastajalentäjistä koostuneen joukko-osaston. Torikka/Krasheinin onnistui Pietarissa värväämään viisi lentäjää jotka 10. – 11. huhtikuuta 1918 sieppasivat Pietarin Kolomjagin lentokentältä ja Oranienbaumin lentotukikohdasta viisi lentokonetta (kaksi Nieuport 10-tiedustelukonetta, kaksi Nieuport 17-hävittäjää ja Stetinin M-9 lentovene) ja lensivät niillä Antreaan. Koneet ja lentäjät liitettiin Aarne Sihvon komentaman valkoisten Karjalan armeijakunnan ilmailuosastoksi joka oli ainoa lajissaan sisällissodan Karjalan rintamalla. Osasto joka sai koneita myös Ruotsista ja Saksasta toimi tiedustelu- ja pommituslentoja tehden Antrean lentoasemalta käsin jossa oli huhti-toukokuussa 1918 Suomen ensimmäinen tilapäinen maalentokenttä. Lentotoiminta siirtyi 10. toukokuuta Lappeenrantaan jonne perustettiin Suomen ensimmäinen pysyvä, nykyisinkin käytössä oleva maalentokenttä. 

Sisällissodan jälkeen Torikka asui Suomessa Kivennavalla ja toimi muun muassa työnjohtajana.

Päämajan valvontaosastolla (toisen lähteen mukaan rajavartiostossa) kapteenina palvellut Torikka kaapattiin välirauhan aikana 28. toukokuuta 1940 Uukuniemellä hänen ollessaan avaamassa uutta Moskovan rauhan rajalinjaa. Hän joutui venäläisten vangiksi ja hänet teloitettiin Moskovassa helmikuussa 1941.

Torikan kaappausta Neuvostoliittoon käsitellään Mikko Porvalin dekkarissa *Kadonneen kaupungin varjo* (2018).

## Lähteet
Frank Zoko Ble

**Frank Zoko Ble** tai **Zoko Blé Franck** (s. 1975) on norsunluurannikkolainen entinen karateka, jolla on myös Suomen kansalaisuus. Hän edusti uransa aikana sekä Norsunluurannikkoa että Suomea maajoukkuetasolla. Urheilu-uransa jälkeen Zoko Ble työskenteli Espoon kaupungin palveluksessa sähköinsinöörinä ja oli Aalto-yliopiston vieraileva tutkija ja tohtoriopiskelija.

Heinäkuussa 2016 Espoon käräjäoikeus tuomitsi Zoko Blen elinkautiseen vankeuteen 35-vuotiaan norsunluurannikkolaisen vaimonsa murhasta, joka tapahtui veistä käyttäen toukokuussa 2015 avioparin yhteisessä asunnossa Espoon Mankkaalla. Teon motiivina oli mustasukkaisuus ja perättömät luulot vaimon syrjähypystä. Teon aikana asunnossa oli myös pariskunnan kaksivuotias tytär, johon ei kohdistunut väkivaltaa. Zoko Blellä on myös lapsia aiemmasta avioliitosta suomalaisnaisen kanssa.

Elinkautisen vankeutensa aikana Zoko Ble väitteli tohtoriksi. Hän osallistui 12. tammikuuta 2018 pidettyyn väitöstilaisuuteen Espoon Otaniemessä vankilan vartijoiden saattamana. Väitöskirja käsitteli sähkönjakeluverkon vikojen havaitsemista.

## Saavutuksia
* Suomen Cupin finaali 2007
* Suomen kansainvälisten avoimien hopeaa 2007
* Suomen-mestaruuden välierät 2008
* Budo Cupin puolivälierät 2008

## Lähteet
Tuhoutunut sekunneissa

**Tuhoutunut sekunneissa** () on yhdysvaltalainen televisiosarja, jota esitetään Discovery Channel -kanavalla. Sarjassa seurataan videolle tallentuneita kohtauksia jotka ovat tapahtuneet sekunneissa.
Australian siirtyminen metrijärjestelmään

**Metrijärjestelmään siirtyminen Australiassa** alkoi vuonna 1971 ja jatkui aina vuoteen 1988 asti. 

Ennen vuotta 1970 Australiassa käytettiin brittiläisiä eli imperiaalisen järjestelmän mittayksiköitä. Britanniasta Australiaan muuttaneet siirtolaiset olivat tuoneet järjestelmän tullessaan. Vuosien 1970–1988 välissä brittiläiset yksiköt poistettiin vähitellen käytöstä ja korvattiin metrijärjestelmällä. Nykyään järjestelmä onkin ainoa laillinen mittaustapa Australiassa.

## Historia
Metrijärjestelmä laillistettiin jo vuonna 1947, kun Australia allekirjoitti sopimuksen metrijärjestelmään siirtymisestä. Imperiaalinen järjestelmä kuitenkin säilyi yleisemmin käytettynä mittauksessa, kunnes valtio aloitti metrijärjestelmäänsiirtymisohjelman vuonna 1970. 

12. kesäkuuta 1970 Australian parlamentti hyväksyi valmiin ehdotuksen siirtyä metreihin. Samalla luotiin myös Metreihin siirtymisen taulu selkeyttämään muunnosprosessia imperiaaleista metreihin. Kyseisen taulun aikajana oli seuraava: 

* 1971 – Australian villateollisuus teki muunnoksen metreihin.
* 1972 – Peruskouluissa alettiin käyttää SI-järjestelmän yksiköitä. Moni koulu oli aiemmin opettanut sekä imperiaaliset että metrijärjestelmän yksiköt. Viljan, munien ja meijerituotteiden pakkauskoot muutettiin metrijärjestelmän mukaisiksi. Lämpötilan mittaamisessa siirryttiin käyttämään Celsiusasteita syyskuussa 1972. 
* 1973 – Toisen asteen kouluissa siirryttiin käyttämään SI-järjestelmää.
* 1974 – suuret muunnokset sisältäen teollisuusalan, pakkausalan, päivittäistavara-alan, rakennusalan, metsäalan, paperiteollisuuden, painamisen, meteorologian, postipalvelut, kuljetuspalvelut, viestintäpalvelut, matkustuksen, sähkön, polttoaineen, urheilun, lääkealan, jne. Myös liikennemerkkien muunnokset tehtiin heinäkuussa 1974. Australiassa järjestettiin asian tiimoilta kampanjoita, joilla ihmisiä varoitettiin muutoksesta.  
* 1976 – rakennusala sai valmiiksi muunnokset metreihin kaksi vuotta kestäneessä projektissa tammikuussa 1976
* 1977 – kaikki tuotepaketit oli merkitty metreissä. Myös ruoka-, energia- ja elektroniikka-ala sai muunnokset tehtyä
* 1987 – Kiinteistönvälitysala siirtyi käyttämään metrejä
* 1988 – Metrijärjestelmään siirtymin saatiin valmiiksi, metrijärjestelmän tullessa ainoaksi lailliseksi mittaustavaksi Australiassa.

Järjestelmään siirtyminen maksoi 5,955 miljardia Australian dollaria koko maassa yhteensä 11 vuoden siirtymisen aikana. Valtio tuki jokaista osavaltiota 10 miljoonalla Australian dollarilla.

Kulttuurinen muutos briteistä ja amerikkalaisista australialaisiksi sanotaan myös olleen osasyynä lopettaa imperiaalijärjestelmän käyttö.

## Lähteet
Laniakean superjoukko

**Laniakean superjoukko** (myös **Paikallinen superjoukko**) on superjoukko, joka koostuu Linnunradasta ja sadastatuhannesta muusta galaksista. Siihen kuuluu myös aiemmin paikallisena superjoukkona tunnettu Neitsyen superjoukko. Se määriteltiin vuonna 2014, kun ryhmä tähtitieteilijöitä, mukaan lukien R. Brent Tully Havaijin yliopistolta ja Hélène Courtois Lyonin yliopistolta, julkisti uuden tavan määritellä superjoukot perustuen galaksien suhteellisiin nopeuksiin.

Nimensä *Laniakea*, superjoukko sai havaijin kielestä ja se tarkoittaa valtavaa maailmankaikkeutta.

## Lähteet
* Lehdistötiedote. Tähtitieteen instituutti. Havaijin yliopisto. Viitattu 21.7.2016. 

### Viitteet
Actiosaurus

**Actiosaurus** oli matelijasuku, jonka on ensimmäisenä kuvannut Henri Sauvage vuonna 1883. Sukuun kuului yksi laji, *A. gaudryi*. *Actiosaurus* eli noin 205–201 miljoonaa vuotta sitten triaskauden lopulla.

## Luokittelu
*Actiosauruksesta* tiedetään vähän, ja sen onkin harkittu olevan *nomen dubium*, eli epäselvä suku. *Actiosaurus* kuvattiin alun perin dinosauruksena vuonna 1883, ja vuonna 1908 se uudelleentulkittiin kalaliskoksi. *Actiosaurus* saattaa sen sijaan kuulua Choristodera-lahkoon. Fischer *et al.* ajatteli *A. gaudryin* olevan kyseenalainen laji. Lisäksi se huomasi *A. gaudryin* luiden olevan samankaltaisia kuin Choristodera-lahkon matelijoiden raajaluut.

## Lähteet
Bonnie Owens

**Bonnie Owens** (o.s. **Campbell**, 1. lokakuuta 1929, Oklahoma, Yhdysvallat – 24. huhtikuuta 2006) oli yhdysvaltalainen kantrimusiikin laulaja, joka oli naimisissa Buck Owensin ja myöhemmin Merle Haggardin kanssa.

## Elämäkerta
Bonnie Campbell syntyi Blanchardissa, Oklahomassa. Hän tapasi Buck Owensin , kun hän oli vain 15-vuotias. He soittivat bändissä Mesa, Arizonassa. Naimisiin he menivät vuonna 1948, ja olivat muuttaneet Bakersfieldiin, Kaliforniaan vuoteen 1951 mennessä. Myöhemmin he erosivat, mutta muutto Bakersfieldiin auttoi molempia samaan uransa käyntiin.

Bonnie Owensin ensimmäinen levytys oli *A Dear John Letter*, joka oli duetto Fuzzy Owenin kanssa vuonna 1950. B-puoli sisältää kappaleen "Wonderful World".

Bonnie teki lauluja lukuisille levymerkeille 1950-luvulla ja 1960-luvun alussa. Owensin ensimmäinen albumi oli *"Don't Take Anvantage Of Me"* julkaistiin vuonna 1965.

## Lähteet
Fences

**Fences** on vuonna 2016 ensi-iltansa saanut yhdysvaltalainen draamaelokuva, jonka on ohjannut Denzel Washington. Se perustuu  August Wilsonin samannimiseen näytelmään vuodelta 1983. Elokuvan pääosissa ovat Washington itse ja Viola Davis.

Elokuva sai ensi-iltansa Yhdysvalloissa 16. joulukuuta 2016.

Viola Davis palkittiin roolistaan parhaan naissivuosan Oscarilla.

## Näyttelijät

## Vastaanotto
### Arvostelut
Elokuva on saanut hyvän vastaanoton kriitikoilta. Arvosteluja keräävän Rotten Tomatoes -sivuston mukaan 86 % kriitikoista on antanut elokuvalle positiivisen arvosanan keskiarvolla 7.4/10. Keräys perustuu 21 arviointiin. Metacriticissä elokuvalla on 70 pistettä 100:sta.

### Palkinnot ja ehdokkuudet

## Lähteet

## Aiheesta muualla
*
Asakaze (1922)

**Asakaze** () oli keisarillisen Japanin laivaston Kamikaze-luokan hävittäjä toisessa maailmansodassa.

## Valmistus

Alus tilattiin Mitsubishin Nagasakin telakalta. Sen köli laskettiin 16. helmikuuta 1922. Alus laskettiin vesille 8. elokuuta ja otettiin palvelukseen 16. kesäkuuta 1923.

## Palvelus
Tyynenmeren sodan alkaessa alus kuului 5. hävittäjädivisioonaan, jonka mukana se osallistui hyökkäykseen Filippiineille joulukuussa 1941. Myöhemmin joulukuussa ja tammikuussa 1942 alus osallistui Malaijan valtaukseen. Helmi-maaliskuussa alus oli mukana Hollannin Itä-Intian valtauksessa. Retken aikana alus osallistui hyökkäykseen, jonka seurauksena risteilijät *HMAS Perth* and *USS Houston* upposivat.

Huhtikuussa alus suojasi divisioonansa mukana Rangooniin matkanneita saattueita Intian valtamerellä. Yhdysvaltain laivaston sukellusvene *USS Haddo* upotti 23. elokuuta 1944 aluksen torpedoimalla Luzonin edustalla.

## Lähteet
*
*
*

### Viitteet
Asanagi (1924)

**Asanagi** () oli keisarillisen Japanin laivaston Kamikaze-luokan hävittäjä toisessa maailmansodassa.

## Valmistus

Alus tilattiin Fujinagatan telakalta. Sen köli laskettiin 5. maaliskuuta 1923 ja alus laskettiin vesille 21. huhtikuuta 1924. Alus otettiin palvelukseen 29. joulukuuta 1925.

## Palvelus
Tyynenmeren sodan alkaessa alus kuului 29. hävittäjädivisioonaan, jonka muut alukset olivat *[[Oite (1924)|Oite]]*, *[[Hayate (1925)|Hayate]]* ja *[[Yūnagi (1924)|Yūnagi]]*. Alus osallistui divisioonansa mukana Waken valtaukseen. Wakelta alus siirtyi tammikuussa 1942 Rabauliin ja edelleen maaliskuussa Laeen, jossa alus vaurioitui Yhdysvaltain laivaston lentotukialusten *USS Yorktownin* ja *USS Lexingtonin* lentokoneiden hyökkäyksessä.

Alus osallistui toukokuussa divisioonansa mukana hyökkäykseen Port Moresbyyn. Toukokuussa Midwayn taistelun jälkeen keisarillisen Japanin laivasto organisoitiin uudelleen, jolloin divisioona siirrettiin Japanin 4. laivastoon Trukille. Alus osallistui operaatioihin Uuden Guinean alueella. Alus tulitti *Oiten* kanssa Naurua elokuussa. Alus kuljetti myös tarvikkeita Salomonin saarille.

Yhdysvaltain laivaston sukellusvene *USS Pollock* torpedoi aluksen 22. toukokuuta 1944 Boninin edustalla.

## Lähteet
*
*
*

### Viitteet
Oite (1924)

**Oite** () oli Keisarillisen Japanin laivaston Kamikaze-luokan hävittäjä toisessa maailmansodassa.

## Valmistus

Alus tilattiin Uraga Dock Companyltä, missä köli laskettiin 16. maaliskuuta 1923. Alus laskettiin vesille 27. marraskuuta 1924 ja otettiin palvelukseen 30. lokakuuta 1925.

## Palvelus
Alus upotettiin 18. helmikuuta 1944.

## Lähteet
*
*
*

### Viitteet
Loving (vuoden 2016 elokuva)

**Loving** on vuonna 2016 ensi-iltansa saanut  draamaelokuva, jonka on ohjannut ja käsikirjoittanut Jeff Nichols. Sen pääosissa ovat Joel Edgerton ja Ruth Negga. He näyttelevät Richard ja Mildred Lovingia, jotka tuomitaan vankilaan ihonvärinsä takia mentyään naimisiin. He olivat kansalaisoikeuspäätöksen Loving vastaan Virginia alullepanijat.

Elokuva sai ensi-iltansa Cannesin elokuvajuhlilla 16. toukokuuta 2016.

## Vastaanotto
Elokuva sai erinomaisen vastaanoton Cannesin elokuvajuhlilla. Arvosteluja keräävän Rotten Tomatoes -sivuston mukaan 91 prosenttia kriitikoista on antanut elokuvalle myönteisen arvosanan keskiarvolla 7,3/10. Tulos perustuu 32 arvioon. Metacriticissä elokuvalla on 71 pistettä 100:sta, mikä merkitsee ”pääosin myönteisiä” arvioita.

## Lähteet

## Aiheesta muualla
*
Harukaze (1922)

**Harukaze** () oli Keisarillisen Japanin laivaston Kamikaze-luokan hävittäjä toisessa maailmansodassa.

## Valmistus

Alus tilattiin Maizurun laivastontelakalta. Sen köli laskettiin 16. toukokuuta 1922 ja alus laskettiin vesille 18. joulukuuta. Alus otettiin palvelukseen 31. toukokuuta 1923.

## Lähteet
*
*
*

### Viitteet
Hatakaze (1924)

**Hatakaze** () oli Keisarillisen Japanin laivaston Kamikaze-luokan hävittäjä toisessa maailmansodassa.

## Valmistus

Alus tilattiin Maizurun laivastontelakalta, missä köli laskettiin 3. heinäkuuta 1923. Se laskettiin vesille 15. maaliskuuta 1924 nimellä *hävittäjä No 9* ja otettiin palvelukseen vielä samana vuonna 30. elokuuta.

## Palvelus
Yhdysvaltain laivaston Task Force 38:n lentokoneet upottivat aluksen 15. tammikuuta 1945 Takaon satamaan Formosalla.

## Lähteet
*
*
*

### Viitteet
Manchester by the Sea

**Manchester by the Sea** on vuonna 2016 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Kenneth Lonergan. Sen pääosissa näyttelevät Casey Affleck, Michelle Williams, Kyle Chandler ja Lucas Hedges.

Elokuva sai ensi-iltansa Sundancen elokuvajuhlilla 26. tammikuuta 2016. 

*Manchester by the Sea* sai kaksi Oscar-palkintoa vuoden 2017 gaalassa parhaasta miespääosasta ja alkuperäisestä käsikirjoituksesta. Golden Globe -gaalassa Casey Affleck palkittiin roolistaan parhaasta miespääosasta.

## Juoni
Masentunut ja sulkeutunut Lee Chandler toimii avioeronsa jälkeen kiinteistöjen huoltomiehenä Bostonin liepeillä, minimipalkalla ja pienessä kellarihuoneessa asuen. Hän hoitaa työnsä hyvin ajoittaisista äkkipikaisuuskohtauksista huolimatta. Hänelle läheinen veli, teinipojan yksinhuoltaja Joe, kuolee yllättäen veljesten kotikaupungissa, Massachusettsin Manchesterissä. Kuolemansa varalta Joe on järjestellyt Leen 16-vuotiaan Patrickin holhoojaksi kertomatta asiasta Leelle, jolle asia tulee täytenä yllätyksenä. Poika ei halua lähteä tutusta elinpiiristään, ja Lee empii muuttoa takaisin Manchesteriin lähdettyään sieltä traumaattisten kokemusten jälkeen, jotka selviävät tarinan keskivaiheilla. Leen vierailu Manchesterissa pitenee hautajais- ja omaisuusjärjestelyjen takia, ja hän huomaa ettei enää saa murrosikäiseen Patrickiin yhtä hyvää kontaktia kuin ennen. Vähitellen setä ja poika kuitenkin lähentyvät, mutta elokuva päättyy ilman selvää loppuratkaisua.

## Näyttelijät

## Vastaanotto
### Arvostelijat
Elokuva sai erinomaisen vastaanoton Sundancen elokuvajuhlilla. Arvosteluja keräävän Rotten Tomatoes -sivuston mukaan 96 prosenttia kriitikoista on antanut elokuvalle positiivisen arvosanan keskiarvolla 8.9/10. Tulos perustuu 256 arviointiin. Metacriticissä elokuvalla on 96 pistettä 100:sta, mikä merkitsee ”yksimielisesti ylistävää”.

*[[Helsingin Sanomat|Helsingin Sanomien]]* Veli-Pekka Lehtonen antoi elokuvalle täydet viisi tähteä ja kutsui elokuvaa vuoden 2016 parhaaksi amerikkalaiseksi elokuvaksi. Arvostelussaan hän kirjoitti: ”Elokuva on psykologisesti vahva ja sellaisella taidolla koostettu, että elokuvalle voi antaa pitkän takuun. Tästä tulee aikuisemmalle yleisölle menestyselokuva täksi kevääksi, olen siitä varma.”  *[[Hufvudstadsbladet]]in* Hans Sundström antoi elokuvalle neljä tähteä ja kiitti sitä, kuinka elokuvassa ”yhdistellään saumattomasti erilaisia emotionaalisia tasoja, annetaan hiljaisuuden puhua”, ja luonnehti Casey Affleckia ”elokuvan ankkuriksi ja sieluksi”.

### Palkinnot ja ehdokkuudet

## Lähteet

## Aiheesta muualla
*